Diari Oficial de la Generalitat Valenciana


Sumari del DOGV 5770, del 26-05-2008 (2008/6447)

RESOLUCIÓ de 21 de maig de 2008, de la Direcció General de l'entitat pública Radiotelevisió Valenciana (RTVV), per la qual es convoquen 25 beques per a la realització de pràctiques professionals de periodisme, producció, realització i informàtica.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5770

Data del DOGV
:   26-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6447


Data del document
:   21-05-2008

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * producció audiovisual
    * suport econòmic
    * ajuda pública
    * professió de la informàtica
    * professió de la comunicació
    * assignació per estudis

RESOLUCIÓ de 21 de maig de 2008, de la Direcció General de l'entitat pública Radiotelevisió Valenciana (RTVV), per la qual es convoquen 25 beques per a la realització de pràctiques professionals de periodisme, producció, realització i informàtica. [2008/6447]
D'acord amb el que establix en els objectius i accions a desenrotllar previstos en els pressupostos de RTVV i les seues Societats, Televisió Autonòmica Valenciana, SA, i Ràdio Autonomia Valenciana, SA, i amb la finalitat de fomentar les pràctiques de joves que han adquirit la seua formació en les especialitats relacionades amb les activitats del grup RTVV, cosa que coadjuvarà necessàriament a la millora i especialització dels professionals de la comunicació, la Direcció General del Grup RTVV convoca la concessió de beques perquè els joves puguen accedir a la realització de pràctiques professionals, segons el que disposa el Decret 108/92, de 6 de juliol, del Govern Valencià, pel qual es regula la concessió de beques.
En virtut del que està establert a:
1r. L'article 47 del Decret Legislatiu de 26 de juny de 1991, pel qual s'aprova el text Refòs de la Llei d'Hisenda Pública de la Generalitat Valenciana.
2n. L'article 31 de la Llei 7/1984, de 4 de juliol, de creació de l'entitat pública Radiotelevisió Valenciana (RTVV), i regulació de los servicis de radiodifusió i televisió de la Generalitat.
3º. El Decret 108/1992, de 6 de juliol del Govern Valencià, pel qual es regula la concessió de beques.
Resolc:
1. Procedir a la convocatòria de 25 beques per a realitzar pràctiques professionals de periodisme, producció, realització i informàtica durant un any en el Grup RTVV.
2. Aprovar las bases que s'adjunten, que han de regir la convocatòria.
3. L'import de les beques entre el període comprés des de l'1de setembre fins el 31 de desembre de 2008 serà finançat amb càrrec als crèdits de gastos de personal del pressupost de Radiotelevisió Valenciana per a 2008 per la quantita màxima de setanta-tres mil tres-cents cinquanta-un euros amb cinquanta-nou cèntims (73.351'59 €), i l'import corresponent al període comprés entre l'1 gener i el 31 d'agost de 2009 serà finançat, també amb càrrec als crèdits de gastos de personal del pressupost de Radiotelevisió Valenciana per a l'exercici 2009, sempre que existisca crèdit suficient, per una quantitat màxima de cent quaranta-sis mil set-cents tres euros amb dihuit cèntims (146.703'18 €).
Contra esta disposició que posa fi a la via administrativa es podrà interposar potestativament recurs de reposició davant el mateix òrgan que ha dictat l'acte, en el termini d'una mes comptat des del dia següent a la seua publicació, conformement amb el que preveuen els articles 116 i 117 de la Llei 30/1992, de 26 de novembre del Règim Jurídic de les Administracions Públiques i del Procediment Comú, en la redacció que en fa la Llei 4/1999, de 13 de gener, o bé recurs contenciós administratiu davant els Jutjats Contenciosos Administratius de València, en el termini de dos mesos comptats des del dia següent al de la seua publicació, conformement amb el que establixen els articles artículo 8.3 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.
Burjassot, 21 de maig de 2008.- El director general de RTVV: Pedro García Gimeno.
Bases de convocatòria per a la concessió de 25 beques per a la realització de pràctiques professionals de periodisme, producció, realització i informàtica
1. Objecte:
Les beques tenen com a finalitat la formació complementària i l'especialització de joves professionals de la comunicació mitjançant pràctiques en el grup RTVV.
2. Número i destinació de les beques:
Es convoca 25 beques per a la realització de pràctiques de periodisme (Classe PE), producció (Classe PR), realització (Classe RE) i informàtica (Classe IN).
Resoltes les proves, i amb caràcter previ a la seua adjudicació s'establirà el nombre de beques per cada classe, així com la destinació d'estes.
3. Dotació, duració i pagament de les beques.
La dotació de cadascuna de les beques serà de set-cents trenta-tres amb cinquanta-dos cèntims mensuals bruts (733'52 €).
El període de gaudi de les beques serà de dotze mesos, i s'iniciarà l'1 de setembre de 2008 i acabarà el 31 d'agost de l'any 2009.
L'import de les beques s'abonarà mensualment, prèvia certificació de la Secretaria General del Grup RTVV.
4. Requisits.
Els aspirants han de reunir els següents, segons la classe de beca que sol·liciten.
Classe PE: Llicenciatura en Ciències de la Informació, branca Periodisme o Llicenciatura en Periodisme o Llicenciatura en Comunicació Audiovisual.
Classe PR: Llicenciatura en Ciències de la Informació, especialitat Imatge i So, o Llicenciatura en Comunicació Audiovisual
Classe RE: Llicenciatura en Ciències de la Informació, especialitat Imatge i So o Llicenciatura en Comunicació Audiovisual.
Classe: IN: Enginyer Tècnic en Informàtica en qualsevol de les seues especialitats o Enginyer en Informàtica o equivalent.
5. Formalització de les sol·licituds.
El model de sol·licitud (Annex 1) estarà a disposició de les persones interessades en els següents punts:
Pàgina web del Grup RTVV: http://www.rtvv.es; al Centre de Formació i Selecció de RTVV de Burjassot, Polígon d'Accés Ademús, s/n; al Centre de Producció de Programes de TVV i RAV a Alacant, en l'avinguda Aguilera núm. 22; i en la Delegació de Castelló, en l'avinguda Metge Clara, núm. 12.
Els/les candidats/es l'han de presentar degudament emplenat al Registre del Grup RTVV al Centre de Formació i Selecció del Grup RTVV, Polígon d'Accés Ademús, s/n, o trametre'l per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportaran la següent documentació acreditada mitjançant originals o còpies compulsades dels certificats corresponents:
a) Títol de llicenciat o enginyer homologat a Espanya o certificació que almenys hagen superat el 85% dels crèdits de la titulació corresponent homologada a Espanya. En qualsevol cas s'adjuntarà la nota mitjana corresponent.
b) Currículum vitae.
c) DNI o document d'identidad de la UE (NIE)
d) Declaració jurada de no tenir cap relació laboral que supose una similar activitat o que impedisca l'acompliment de les obligacions com a becari i de no gaudir de cap altra beca per a la mateixa activitat o similar.
e) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
f) Qualssevol altres documents que acrediten la possessió de títols, mèrits docents, investigadors o professionals que es vullguen al·legar.
g) Els dits requisits s'hauran d'acomplir la data de finalització de presentació de les sol·licituds (art. 5.2 del Decret 108/1992).
Tots els documents s'acreditaran mitjançant originals o còpies compulsades en el moment de la presentació de les sol·licituds.
6. Termini i horari de presentació de sol·licituds.
El termini de presentació de sol·licituds s'iniciarà dilluns dia 2 de juny de 2008 i acabarà divendres dia 20 de juny de 2008.
Les sol·licituds es presentaran al Centre de Formació i Selecció del Grup RTVV en l'horari comprés entre les 9:30 hores i les 14:30 hores.
7. Procés de selecció.
Per a l'examen de les sol·licituds de beques es constituirà una comissió avaluadora composta pels segënts membres:
President:
Titular: director general del Grup RTVV
Suplent: secretari general del Grup RTVV
Vocals:
Titular: director de TVV
Suplent: director de Comunicació del Grup RTVV
Titular: directora d'Informatius del Grup RTVV
Suplent: cap del Departament d'Informatius del Grup RTVV
Secretària; amb veu però sense vot, la cap del Departament d'Organització de Personal i Serveis Generals del Grup RTVV.
La comissió podrà ser assessorada pel personal tècnic o professional que considere necessari i que podrà assistir a les sessions amb veu però sense vot.
La selecció dels/es becaris/es vindrà donada per la puntuació obtinguda per l'aplicació del següent barem:
a) Expedient acadèmic: un màxim de 3 punts en funció de la nota mitjana obtinguda en l'expedient acadèmic, segons la següent escala:
Nota mitjana aprovat: 1 punt
Notable: 2 punts
Excel·lent: 2,5 punts
Matrícula d'Honor: 3 punts
Les fraccions corresponents a les notes mitjanes s'arredoniran per excés, cas que siguen superiors a 0,5.
b) Coneixements de valencià: un màxim de 3 punts en funció dels nivells de coneixement del valencià establerts per la Junta Qualificadora de Coneixements de Valencià, convenientment acreditats pels certificats i títols que esta expedix, segons la següent escala:
Oral: 0,25 punts
Elemental: 1 punt
Mitjà: 2 punts
Superior: 3 punts
c) Coneixement d'altres idiomes comunitaris: un màxim d'1 punt, i segons les següents especificacions.
I. Només tindra validesa els títols expedits per l'Escoles Oficials d'Idiomes radicades en territori espanyol.
II. Cada curs superat es punturarà amb 0,10 punts amb el màxim total d'1 punt per al conjunt dels idiomes i cursos acreditats.
d) Examen: un màxim de 10 punts.
Per a la classe de beca Periodistes (PE), l'examen consistirà en una prova oral en què es valoraràn els coneixements sobre l'actualitat política, social i econòmica de la Comunitat Valenciana.
Per a les classes de beca Productor (PR), Realitzador (RE) i Informètica (IN), l'examen constarà d'una prova de coneixements teòrics i pràctics així com d'una entrevista.
e) Formació complementària: es valorarà amb un màxim de 3 punts la formació complementària relacionada amb les ciències de la comunicació o informàtiques, màsters, congressos, cursos, beques o altre tipus de pràctiques formatives, etc.
Només tindran validesa els cursos oficials i les pràctiques homologades. 0,5 per cadascun fins un màxim de 3 punts.
En acabar tots els exàmens, en un termini no superior a 10 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
8. Concessió.
Les beques seran adjudicades per resolució del director general del Grup RTVV segons la proposta de la comissió avaluadora, en el termini màxim de dos mesos a partir del dia següent al de la publicació de la present convocatòria al Diari Oficial de la Comunitat Valenciana.
La resolució de concessió de les beques serà publicada al Diari Oficial de la Comunitat Valenciana.
9. Drets, obligacions, tutoria i incidències dels becaris.
1. Drets i obligacions:
Les beques permetran l'especialització en la comunicació, producció i realització televisiva i informàtica.
Seran obligacions dels becaris, acceptar i acomplir les normes establertes en l'articular d'esta convocatòria, les que s'establisquen en l'acceptació per escrit de la beca, així com les instruccions que, durant el període de vigència d'esta reben de les persones que designe el Grup RTVV per a supervisar l'activitat dels becaris.
Les beques objecte de la present convocatòria són incompatibles amb el gaudi de qualsevol altra beca per a la mateixa activitat o similar, ajuda o activitat laboral regular que impedisca lacompliment de les obligacions com a becari. La infracció d'esta regla deixarà sense efecte la beca adjudicada. La condició de becari no genera cap relació laboral ni administrativa amb el grup RTVV.
Conformement al que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca d'acord amb la normativa de funció pública.
2. Tutoria:
La Secretaria General del Grup RTVV ordenarà les activitats o establirà la dedicació i torns dels becaris segons els criteris dels seus servicis i mitjans, amb una dedicació total de 35 hores setmanals.
Tanmateix determinarà la destinació delsbecaris a qualsevol dels centres de treball del Grup RTVV.
Si l'horari compren dies festius, tindran dret a un dia lliure per jornada d'assistència.
Acabat el gaudi de la beca, i previ informe d'assistència, aprofitament i aptitud de la Secretaria del Grup RTVV, s'expedirà el corresponent certificat.
10. Incidències
Les incidències que sorgisquen durant el període de gaudi de les beques seran resoltes per la Direcció General del Grup RTVV, a proposta de la Secretaria General de RTVV, de conformitat amb l'article 9 del Decret 108/1992 del Govern Valencià.
Quedarà sense efecte la concessió de la beca després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que s'exigiren o quan s'incompliren, sense causa que ho justifique, les condicions establertes en la present convocatòria.
Tanmateix el director general de RTVV tindrà la facultat d'interpretar el contingut de les presents bases, d'acord amb el que disposa l'article novè del Decret 108/1992, de 6 de juliol, del Govern Valencià, pel qual es regula la concessió de beques.
La Direcció General del Grup RTVV, mitjançant resolució, i a proposta de la Secretaria General del Grup RTVV, procedirà a cobrir les vacants que pogueren produir-se com a conseqüència de renuncies que deixen vacant el gaudi d'una beca, i se serviran per a això de la borsa de reserva que resulte del procediment de selecció prèviament efectuat i en l'ordre establert en esta.
11. Consignació pressupostària
La consignació pressupostària per atendre el pagament de les beques queda subordinat als crèdits consignats i autoritzats, si és el cas, per a cada exercici als pressupostos de l'entitat pública Radiotelevisió Valenciana. Ho seran amb càrrec als crèdits de gastos de personal dels pressupostos de Radiotelevisió Valenciana per a 2008, l'import corresponent al període comprés entre l'1 de setembre i el 31 de desembre de 2008, per la quantitat màxima de setanta-tres mil tres-cents cinquanta-un euros amb cinquanta-nou cèntims (73.351'59 €), i l'import corresponent al període comprés entre l'1 de gener i el 31 d'agost de 2009 serà finançat, també, amb càrrec als crèdits de gastos de personal dels pressupostos de Radiotelevisió Valenciana per a l'exercici 2009, sempre que hi haja crèdit suficient, i per una quantita màxima de cent quaranta-sis mil set-cents tres euros amb divuit cèntims (146.703'18 €).